text: Igen: Lastbil påkørte hus
  15 februar 2011 kl. 16.16
  Så skete det igen: En lastbil kørte tirsdag ind i familien Pedersens ejendom i Møsvrå ved Almind nær Kolding.
  
  
  Familien bor for enden af et T-kryds, og familien er efterhånden vandt til at få uventet besøg.
  26. og 27. november sidste år kørte fire biler ind i familiens ladebygning.
  - Normalt har vi en til to biler, der kører ind i muren om året. Sådan har det været i de seneste 15 år, fortalte Benn Pedersen i november.
  Familien har ikke overvejet at flytte, da det kun går ud over laden. Hele væggen er i laden er skiftet ud mindst én gang. Nogle steder er dele af muren blevet genopbygget tre-fire gange.
  Familien plejer at byde på kaffe, når de uventede gæster dukker op.
  